
 Na osnovu člana 20a. Zakona o radu („Službene novine Federacije BiH“, br. 26/16, 89/18, 44/22 i 39/24), Uredbe o postupku prijema u radni odnos u javnom sektoru u Tuzlanskom kantonu („Službene novine Tuzlanskog kantona“, br. 4/19, 4/20, 11/20 i 5/21), člana  51. stav (11) Statuta preduzeća broj: 290-2/17 od 08.06.2017.godine, Pravilnika o  organizaciji rada i sistematizaciji poslova i radnih mjesta JP SKPC „Mejdan“ d.o.o Tuzla broj: 276-8/23 od 03.05.2023. godine, Odluke o dopuni Pravilnika organizaciji rada i sistematizaciji poslova i radnih mjesta JP SKPC „Mejdan“ d.o.o Tuzla broj: 633/23 od 01.12.2023. godine, Pravilnika o postupku prijema u radni odnos u JP SKPC „Mejdan“doo Tuzla broj: 74-5/25 od 20.01.2025. godine i Odluke o  raspisivanju Javnog oglasa  za prijem radnika na upražnjeno radno  mjesto na određeno vrijeme i  utvrđivanje općih i posebnih uslova i kriterija  za prijem radnika broj: 550/26 od 15.06.2026. godine  direktor JP SKPC „Mejdan“ doo Tuzla, raspisuje 
J A V N I    O G L A S
 za prijem radnika u radni odnos 
	
[bookmark: _GoBack]Ovim javnim oglasom vrši se prijem radnika u JP SKPC „Mejdan“ doo Tuzla  za slijedeća radna mjesta:
1.       Šankista/konobar – broj izvršioca.........  1, na određeno vrijeme od 12 (dvanaest) mjeseci,
2.      Čistačica – broj izvršioca..........................1, na neodređeno vrijeme
Opis poslova  za poziciju  Šankista/konobar
Radi na poslovima točenja pića i napitaka, kao i pripremanju manje složenih jela i sa istim uslužuje goste;	odgovoran za planirano ostvarenje prihoda Preduzeća iz domena Službe; odgovoran za provođenje sanitarno -higijenskih propisa; dočekuje i uslužuje goste u objektu; 	materijalno je odgovoran za robu, ambalažu, inventar i opremu kojima se pri radu koristi i koji su smješteni u objektu; vodi evidenciju zaduženja i razduženja, a svakodnevno šefu Službe predaje dnevni pazar, a u odsutnosti rukovodioca isti polaže na blagajni Preduzeća; stara se da sva pića i drugi artikli budu uredno složeni, zaštićeni i estetski aranžirani;  vodi računa i materijalno odgovara o roku trajanja roba koje su u upotrebi ili u priručnoj zalihi; 	odgovoran je za besprijekornu čistoću na svom radnom mjestu, kao i za čistoću inventara koji upotrebljava; učestvuje u pripremi realizacije programskih aktivnosti; odgovoran je za tačno izdavanje računa i naplatu istih; predlaže i vrši popunu ukupnog asortimana roba prema zahtjevima gostiju;
Opis poslova za poziciju   Čistačica  
Vodi računa o čistoći prostora koje koristi Preduzeće; brine se o pravilnoj upotrebi i ispravnosti opreme sa kojom raspolaže a u slučaju kvara prijavljuje šefu Odjeljenja; svakodnevno nakon čišćenja odnosi otpatke u kontejner; po završetku radnog vremena zaključava kancelarije i druge prostorije, a ključeve predaje na portirnicu; učestvuje u pripremi realizacije programskih aktivnosti; obavlja i druge poslove po nalogu šefa Odjeljenja i Službe;
Svi kandidati koji se prijavljuju na javni oglas potrebno je da ispunjavaju opće i posebne uslove i to:
 Opći uslovi:
-Da su  državljani Bosne i Hercegovine, 
-Da su  stariji od 18. godina, 
-Da posjeduju opću zdravstvenu sposobnost  za obavljanje poslova  radnog  mjesta na koje se prijavljuju.
- Da nisu otpušteni sa radnog mjesta  kao rezultat disciplinske mjere u periodu od tri godine prije dana objavljivanja upražnjene pozicije,

  Posebni   uslovi:
Pozicija  Šankista/konobar:
Stručna sprema:  SSS, ugostiteljskog   smijera, Potrebno radno  iskustvo: minimalno  6  mjeseci na istim ili sličnim poslovima. Nije predviđeno ugovaranje probnog rada.
Pozicija  Čistačica:
Stručna sprema: PK/NK, radno iskustvo:  Najmanje 6 (šest) mjeseci na istim ili sličnim poslovima.  Nije predviđeno ugovaranje probnog rada.
Kandidati su dužni dostaviti popunjen PRIJAVNI OBRAZAC, koji mogu preuzeti na web stranici preduzeća (www.mejdan.ba) 
Uz prijavu na oglas prilažu se slijedeći dokumenti (original ili ovjerene kopije, ne starije od 6 mjesec, ukoliko dokument nije trajno izdat)
· prijavni obrazac (preuzet sa web stranice preduzeća)
· uvjerenje o državljanstvu BIH
· izvod iz matične knjige rođenih
· svjedočanstvo/diploma o završenoj školi
· uvjerenje ili potvrda o radnom iskustvu   
· ovjerena izjava kandidata da nisu otpušteni sa radnog mjesta  kao rezultat disciplinske mjere u periodu od tri godine prije dana objavljivanja upražnjene pozicije ,
Izabrani kandidat je, prije stupanja na rad, dužan dostaviti ljekarsko uvjerenje o zdravstvenoj i psihofizičkoj sposobnosti.
Prednost pri zapošljavanju imat će kandidati koji po posebnom zakonu imaju prioritet u zapošljavanju, ukoliko ispunjavaju opće i posebne uslove za radno mjesto na kojem se vrši zapošljavanje. Prioritet u zapošljavanju  kandidati dokazuju odgovarajućim dokumentima (potvrda/uvjerenje) koje prilažu  prilikom prijave na javni oglas, pozivajući se na poseban Zakon po kojem imaju prednost.   Prednost pri zapošljavanju  iz člana 4 ove odluke kadnidat ne može ostvariti koji nije kumulativno dostavio traženu dokumentaciju tekstom Javnog oglasa.  
Kandidati koji budu ispunjavali formalno-pravne uslove konkursa, blagovremeno će biti  pozvani  na intervju, nakon čega će se sačiniti rang lista kandidata.

Rok i adresa za podnošenje prijava:
 Javni oglas će biti  objavljen  u dnevnom listu „Oslobođenje“ i na web stranici Preduzeća www.mejdan.ba a dostavlja se i Službi za zapošljavanje TK. 
Javni konkurs ostaje otvoren osam (8)  dana.  Krajnji rok dostave dokumentacije kandidata je 24.06.2026. godine. 
Svi kandidati će biti pismeno obaviješteni o ishodu Javnog oglasa. 
Prijavu sa dokazima o ispunjavanju uslova iz Javnog oglasa potrebno je dostaviti lično na protokol preduzeća  ili preporučeno putem pošte na adresu: 
JP SKPC „Mejdan“d.o.o. Tuzla 
Bosne Srebrene bb, 75 000 Tuzla   sa naznakom sa 
 „Prijava na Javni oglas za prijem u radni odnos na  radno mjesto „ (navesti radno mjesto na koje se aplicira)  – NE OTVARATI 
NAPOMENA:    Nepotpune, neuredne i neblagovremene prijave  kao i kopije dokumenata koje nisu ovjerene neće se  uzeti u razmatranje, kao i prijave kandidata koji ne ispunjavaju uslove utvrđene Javnim oglasom.
Podnosilac nepotpune, neuredne i neblagovremene prijave  kao i kopije dokumenata koje nisu ovjerene kao i prijave kandidata koji ne ispunjavaju uslove utvrđene javnim oglasom, nije učesnik javnog oglasa te nema pravo za pobijanje odluke o izboru kandidata ili čitavog postupka za zasnivanje radnog odnosa.

